CELEX: 31994D0741
Language: el
Date: 1994-10-24 00:00:00
Title: Απόφαση της Επιτροπής της 24ης Οκτωβρίου 1994 σχετικά με τα ερωτηματολόγια των εκθέσεων των κρατών μελών που αφορούν την εφαρμογή ορισμένων οδηγιών στον τομέα των αποβλήτων (εφαρμογή της οδηγίας 91/692/ΕΟΚ του Συμβουλίου)

Avis juridique important

|

31994D0741

94/741/ΕΚ: Απόφαση της Επιτροπής της 24ης Οκτωβρίου 1994 σχετικά με τα ερωτηματολόγια των εκθέσεων των κρατών μελών που αφορούν την εφαρμογή ορισμένων οδηγιών στον τομέα των αποβλήτων (εφαρμογή της οδηγίας 91/692/ΕΟΚ του Συμβουλίου)  

Επίσημη Εφημερίδα αριθ. L 296 της 17/11/1994 σ. 0042 - 0055 Φινλανδική ειδική έκδοση: Κεφάλαιο 15 τόμος 13 σ. 0234  Σουηδική ειδική έκδοση: Κεφάλαιο 15 τόμος 13 σ. 0234 

ΑΠΟΦΑΣΗ ΤΗΣ ΕΠΙΤΡΟΠΗΣ της 24ης Οκτωβρίου 1994 σχετικά με τα ερωτηματολόγια των εκθέσεων των κρατών μελών που αφορούν την εφαρμογή ορισμένων οδηγιών στον τομέα των αποβλήτων (εφαρμογή της οδηγίας 91/692/ΕΟΚ του Συμβουλίου) (94/741/ΕΚ)Η  ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας,  την οδηγία 91/692/ΕΟΚ του Συμβουλίου της 23ης Δεκεμβρίου 1991 για την τυποποίηση και τον εξορθολογισμό των εκθέσεων που αφορούν την εφαρμογή ορισμένων οδηγιών για το περιβάλλον (1), και ιδίως τα άρθρα 5 και 6, καθώς και το παράρτημα VI,  την οδηγία 75/439/ΕΟΚ του Συμβουλίου της 16ης Ιουνίου 1975 περί διαθέσεως των χρησιμοποιημένων ορυκτελαίων (2), όπως τροποποιήθηκε τελευταία από την οδηγία 91/692/ΕΟΚ,  την οδηγία 75/442/ΕΟΚ του Συμβουλίου της 15ης Ιουλίου 1975 για τα απόβλητα (3), όπως τροποποιήθηκε τελευταία από την οδηγία 91/692/ΕΟΚ,  την οδηγία 86/278/ΕΟΚ του Συμβουλίου της 12ης Ιουνίου 1986 για την προστασία του περιβάλλοντος, και ιδίως του εδάφους, κατά τη χρησιμοποίηση της ιλύος καθαρισμού λυμάτων στη γεωργία (4), όπως τροποποιήθηκε από την οδηγία 91/692/ΕΟΚ,  Εκτιμώντας:  ότι το άρθρο 18 της οδηγίας 75/439/ΕΟΚ, το άρθρο 16 της οδηγίας 75/442/ΕΟΚ και το άρθρο 17 της οδηγίας 86/278/ΕΟΚ, αντικαταστάθηκαν από το άρθρο 5 της οδηγίας 91/692/ΕΟΚ, το οποίο επιβάλλει στα κράτη μέλη να κοινοποιούν στην Επιτροπή πληροφορίες σχετικά  με την εφαρμογή ορισμένων κοινοτικών οδηγιών υπό μορφή τομεακής έκθεσης- ότι η έκθεση αυτή συντάσσεται βάσει ερωτηματολογίου ή σχεδίου εκπονημένου από την Επιτροπή σύμφωνα με τη διαδικασία που προβλέπεται στο άρθρο 6 της οδηγίας 91/692/ΕΟΚ- ότι η πρώτη έκθεση καλύπτει την περίοδο από 1995 μέχρι και 1997- ότι η επιτροπή που προβλέπεται στο άρθρο 6 της προαναφερθείσας οδηγίας, εξέδωσε σύμφωνη γνώμη για τα μέτρα που λαμβάνονται με την παρούσα απόφαση,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:   Άρθρο 1  Εγκρίνονται τα συνημμένα στα παραρτήματα της παρούσας απόφασης ερωτηματολόγια, τα οποία αφορούν τις οδηγίες 75/439/ΕΟΚ, 75/442/ΕΟΚ και 86/278/ΕΟΚ.   Άρθρο 2  Τα κράτη μέλη χρησιμοποιούν τα ερωτηματολόγια αυτά ως βάση για να συντάσσουν τις τομεακές εκθέσεις που είναι υποχρεωμένα να διαβιβάζουν στην Επιτροπή σύμφωνα με το άρθρο 5 της οδηγίας 91/692/ΕΟΚ.   Άρθρο 3  Η παρούσα απόφαση απευθύνεται στα κράτη μέλη.  Βρυξέλλες, 24 Οκτωβρίου 1994.  Για την Επιτροπή Γιάννης ΠΑΛΑΙΟΚΡΑΣΣΑΣ Μέλος της Επιτροπής  (1) ΕΕ αριθ. L 377 της 31. 12. 1991, σ. 48.  (2) ΕΕ αριθ. L 194 της 25. 7. 1975, σ. 23.  (3) ΕΕ αριθ. L 194 της 25. 7. 1975, σ. 47.  (4) ΕΕ αριθ. L 181 της 4. 7. 1986, σ. 6.      ΠΑΡΑΡΤΗΜΑ   ΚΑΤΑΛΟΓΟΣ ΕΡΩΤΗΜΑΤΟΛΟΓΙΩΝ  1. Ερωτηματολόγιο που αφορά την οδηγία 75/439/ΕΟΚ του Συμβουλίου της 16ης Ιουνίου 1975 περί διαθέσεως των χρησιμοποιημένων ορυκτελαίων (1), όπως τροποποιήθηκε τελευταία από την οδηγία 91/692/ΕΟΚ (2).  2. Ερωτηματολόγιο που αφορά την οδηγία 75/442/ΕΟΚ του Συμβουλίου της 15ης Ιουλίου 1975 για τα απόβλητα (3), όπως τροποποιήθηκε τελευταία από την οδηγία 91/692/ΕΟΚ.  3. Ερωτηματολόγιο που αφορά την οδηγία 86/278/ΕΟΚ του Συμβουλίου της 12ης Ιουνίου 1986 για την προστασία του περιβάλλοντος, και ιδίως του εδάφους, κατά τη χρησιμοποίηση της ιλύος καθαρισμού λυμάτων στη γεωργία (4), όπως τροποποιήθηκε από την οδηγία  91/692/ΕΟΚ.   Εφαρμογή της οδηγίας 91/692/ΕΟΚ για την τυποποίηση και τον εξορθολογισμό των εκθέσεων που αφορά την εφαρμογή ορισμένων οδηγιών σχετικά με το περιβάλλον   ΕΡΩΤΗΜΑΤΟΛΟΓΙΟ  για την κατάρτιση εκθέσεως των κρατών μελών σχετικά με τη μεταφορά στο εσωτερικό δίκαιο και την εφαρμογή της οδηγίας 75/439/ΕΟΚ για τη διάθεση των χρησιμοποιημένων ορυκτελαίων, όπως τροποποιήθηκε τελευταία από την οδηγία 91/692/ΕΟΚ (5) Δεν χρειάζεται να επαναληφθούν πληροφορίες που έχουν ήδη παρασχεθεί.   I. ΜΕΤΑΦΟΡΑ ΣΤΟ ΕΘΝΙΚΟ ΔΙΚΑΙΟ  1. α) Έχουν ανακοινωθεί στην Επιτροπή οι λεπτομέρειες των νομοθετικών, κανονιστικών και διοικητικών διατάξεων που τίθενται σε εφαρμογή για τη συμμόρφωση στην οδηγία;  (Ναι/Όχι) β) Εάν η απάντηση στο στοιχείο α) ανωτέρω είναι "όχι", αναφέρατε τους λόγους.  2. α) Έχουν ληφθεί μέτρα κατ' εφαρμογή του άρθρου 7;  (Ναι/Όχι) β) α) Εάν η απάντηση στο στοιχείο α) ανωτέρω είναι "ναι", τα μέτρα αυτά έχουν ανακοινωθεί στην Επιτροπή;  (Ναι/Όχι) γ) Εάν η απάντηση στο στοιχείο β) ανωτέρω είναι "όχι", αναφέρατε τους λόγους.  3. α) Έχουν εγκριθεί αυστηρότερα μέτρα δυνάμει του άρθρου 16;  (Ναι/Όχι) β) Εάν η απάντηση στο στοιχείο α) ανωτέρω είναι "ναι", τα μέτρα αυτά έχουν ανακοινωθεί στην Επιτροπή;  (Ναι/Όχι) γ) Εάν η απάντηση στο στοιχείο β) ανωτέρω είναι "όχι", αναφέρατε τους λόγους.   II. ΕΦΑΡΜΟΓΉ ΤΗΣ ΟΔΗΓΙΑΣ  1. α) Κατ' εφαρμογή των άρθρων 2 και 3, έχουν ληφθεί τα απαραίτητα μέτρα ώστε να διασφαλισθεί ότι τα χρησιμοποιημένα ορυκτέλαια συλλέγονται και διατίθενται χωρίς να προκαλούν τυχόν ζημίες που μπορούν να αποφευχθούν στον άνθρωπο  και στο περιβάλλον;  β) Εάν η απάντηση στο στοιχείο α) ανωτέρω είναι "όχι", αναφέρατε τους λόγους γ) Εάν η απάντηση στο στοιχείο α) ανωτέρω είναι "ναι", παρακαλείσθε να συμπληρώσετε τον ανωτέρω πίνακα, στο βαθμό του δυνατού, αναφέροντας κατά πόσον τυχόν πληροφορίες αποτελούν εκτίμηση.  2. α) Υπάρχουν περιορισμοί τεχνικής, οικονομικής και οργανωτικής φύσεως, κατά την έννοια του άρθρου 3 παράγραφος 1, οι οποίοι εμπόδισαν το κράτος μέλος να δώσει προατεραιότητα στην επεξεργασία χρησιμοποιημένων ορυκτελαίων μέσω αναγέννησης;  (Ναι/Όχι) β) Εάν η απάντηση στο στοιχείο α) ανωτέρω είναι "ναι", δώστε διευκρινίσεις.  γ) Υπάρχουν περιορισμοί τεχνικής, οικονομικής και οργανωτικής φύσεως, κατά την έννοια του άρθρου 3 παράγραφος 2, που επηρέασαν την σκοπιμότητα των επιχειρήσεων καύσεων;  (Ναι/Όχι) δ) Εάν η απάντηση στο στοιχείο γ) ανωτέρω είναι "ναι", δώστε διευκρινίσεις.  ε) Εάν για λόγους των προαναφερθέντων περιορισμών, η αναγέννηση ή καύση των χρησιμοποιημένων ορυκτελαίων δεν ήταν δυνατή, ελήφθησαν μέτρα σύμφωνα με το άρθρο 3 παράγραφος 3;  (Ναι/Όχι) στ) Εάν η απάντηση στο στοιχείο ε) ανωτέρω είναι "ναι", δώστε διευκρινίσεις.  3. α) Έγιναν εκστρατείες προωθήσεως της πληροφόρησης του κοινού σύμφωνα με το άρθρο 5 παράγραφος 1;  β) Εάν η απάντηση στο στοιχείο α) ανωτέρω είναι "ναι", παρακαλείσθε να δώσετε λεπτομέρειες εθνικών εκστρατειών και όπου είναι δυνατόν, άλλων εκστρατειών αναφέροντας μεταξύ άλλων την αρχή που διεξήγαγε την εκστρατεία, τη φύση της εκστρατείας, το μέσο  ενημέρωσης (τηλεόραση, ραδιόφωνο, εφημερίδες κ.λπ.) τις ομάδες στόχου και τυχόν εκτίμηση της αποτελεσματικότητας της εκστρατείας, εφόσον έχει εκπονηθεί (μπορεί να εκφρασθεί υπό μορφή αύξησης της συλλογής χρησιμοποιημένων ορυκτελαίων για κατεργασία ή  αναγέννηση).  4. Παρακαλείσθε να συμπληρώσετε τον ανωτέρω πίνακα, σχετικά με τις επιχειρήσεις που διασφαλίζουν τη συλλογή των χρησιμοποιημένων ορυκτελαίων (αναφέροντας κατά πόσον τυχόν πληροφορίες αποτελούν εκτίμηση).5. α) Όπως προβλέπεται στο άρθρο 5 παράγραφος 3,  έχει αποφασισθεί η εφαρμογή ενός από τους τύπους κατεργασίας που παρατίθενται στο άρθρο 3 για τα χρησιμοποιημένα ορυκτέλαια;  (Ναι/Όχι) β) Εάν η απάντηση στο στοιχείο α) ανωτέρω είναι θετική, διευκρινείστε τη φύση της κατεργασίας.  γ) Εάν η απάντηση στο στοιχείο α) ανωτέρω είναι θετική, διευκρινείστε κατά πόσον έχουν θεσπιστεί οι κατάλληλοι έλεγχοι και, σε περίπτωση καταφατικής απάντησης, δώστε σύντομη περιγραφή τους.  6. α) Παρακαλείσθε να συμπληρώσετε τον κατωτέρω πίνακα σχετικά με τις επιχειρήσεις που διασφαλίζουν τη διάθεση των χρησιμοποιημένων ορυκτελαίων , αναφέροντας κατά πόσον τυχόν πληροφορίες αποτελούν εκτίμηση.  Πίνακας ΑΠίνακας Ββ) Αναφέρατε τον τρόπο με τον οποίο η αρμόδια αρχή βεβαιώθηκε ότι έχουν ληφθεί όλα τα κατάλληλα μέτρα προστασίας του περιβάλλοντος και της υγείας (όπως προβλέπεται στο άρθρο 6 παράγραφος 2).  7. α) Παρακαλείσθε να συμπληρώσετε τον κατωτέρω πίνακα αναφέροντας τις οριακές τιμές που ορίζονται για τις ουσίες οι οποίες περιλαμβάνονται στο παράρτημα της οδηγίας [άρθρο 8 παράγραφος 1 στοιχείο α)] και για οποιαδήποτε άλλη παράμετρο ή ουσία.  β) Παρακαλείσθε να αναφέρετε λεπτομέρειες για τους ελέγχους που εφαρμόζονται σε μονάδες με θερμική ισχύ εισόδου κάτω των 3 MW [άρθρο 8 παράγραφος 1 στοιχείο β)], παραθέτοντας τυχόν εθνικές οριακές τιμές που έχουν καθορισθεί, συμπληρώνοντας τον ακόλουθο  πίνακα.γ) Παρακαλείστε να συμπληρώσετε τον κατωτέρω πίνακα, σχετικά με την καύση χρησιμοποιημένων ορυκτελαίων σε εγκαταστάσεις, αναφέροντας κατά πόσον τυχόν στοιχεία αποτελούν εκτίμηση.8. Σύμφωνα με το άρθρο ΙΙ, παρακαλείσθε να συμπληρώσετε τον ακόλουθο  πίνακα όσον αφορά τις ελάχιστες ποσότητες μεταχειρισμένων ορυκτελαίων, όπως ορίστηκαν από τα κράτη μέλη.9. α) Χορηγούνται αποζημιώσεις, κατά την έννοια του άρθρου 14, στις επιχειρήσεις που συλλέγουν τα χρησιμοποιημένα ορυκτέλαια;  (Ναι/Όχι) β) Σε περίπτωση καταφατικής απάντησης, ποια είναι τα μέσα ποσά των αποζημιώσεων αυτών, σύμφωνα με ποια βάση καθορίζονται και ποια είναι η μέθοδος (μέθοδοι) χρηματοδότησης;  10. α) Χορηγούνται αποζημιώσεις, κατά την έννοια του άρθρου 14, στις επιχειρήσεις που διαθέτουν τα χρησιμοποιημένα ορυκτέλαια;  (Ναι/Όχι) β) Σε περίπτωση καταφατικής απάντησης, ποια είναι τα μέσα ποσά των αποζημιώσεων αυτών, σύμφωνα με ποια βάση καθορίζονται και ποια είναι η μέθοδος (μέθοδοι) χρηματοδότησης;  Εφαρμογή της οδηγίας 91/692/ΕΟΚ για τις εκθέσεις εναρμόνισης και εξορθολογισμού της εφαρμογής ορισμένων οδηγιών σχετικών προς το περιβάλλον ΕΡΩΤΗΜΑΤΟΛΟΓΙΟ σχετικά με τις αναφορές των κρατών μελών για τη μεταφορά σε εθνικό δίκαιο και την εφαρμογή της οδηγίας 75/442/ΕΟΚ για τα απόβλητα, όπως τροποποιήθηκε από την οδηγία 91/692/ΕΟΚ (6) Δεν χρειάζεται να επαναληφθούν πληροφορίες που έχουν ήδη παρασχεθεί.   I. ΕΝΣΩΜΑΤΩΣΗ ΣΤΗΝ ΕΘΝΙΚΗ ΝΟΜΟΘΕΣΙΑ  1. α) Παρασχέθηκαν στην Επιτροπή λεπτομέρειες για τις κείμενες νομοθετικές και κανονιστικές διατάξεις που αφορούν την ενσωμάτωση της ως άνω οδηγίας, όπως τροποποιήθηκε στην εθνική νομοθεσία- (Ναι/Όχι) β) Εάν η απάντηση στο στοιχείο α) είναι "όχι", αναφέρατε αντίστοιχη αιτιολόγηση.  2. Παρακαλείσθε να αναφέρετε στον κατωτέρω πίνακα τον (υπολογιζόμενο) αριθμό αρμοδίων αρχών σε έκαστο από τα καθορισθέντα επίπεδα NUTS, σύμφωνα με το άρθρο 6, καθώς και να αναφέρετε την αρμοδιότητά τους με διαγραφή στα αντίστοιχα πλαίσια.II. ΕΚΤΕΛΕΣΗ  ΤΗΣ ΟΔΗΓΙΑΣ 1. α) Eκπονήθηκαν προγράμματα διαχείρισης αποβλήτων προκειμένου να επιτευχθούν οι στόχοι που αναφέρονται στα άρθρα 3, 4 και 5- (Ναι/Όχι) β) Αν η απάντηση στο στοιχείο α) ανωτέρω "όχι", εξηγήσατε τους λόγους.  γ) Για έκαστο των εκπονηθέντων προγραμμάτων διαχείρισης αποβλήτων παρακαλείσθε να παράσχετε λεπτομέρειες ως εξής (χρησιμοποιείστε συμπληρωματική σελίδα εφόσον είναι απαραίτητο):δ) i) Έχει πραγματοποιηθεί οποιαδήποτε συνεργασία όπως αναφέρεται στο άρθρο  7 παράγραφος 2 με άλλα κράτη μέλη ή με την Επιτροπή;  (Ναι/Όχι) ii) Εάν η απάντηση στο σημείο i) ανωτέρω είναι "ναι", παρακαλείσθε να παράσχετε λεπτομέρειες για την κλίμακα και τη μορφή οποιασδήποτε ανάλογης συνεργασίας.  ε) i) Έχουν παρασχεθεί στην Επιτροπή λεπτομέρειες για τα γενικά μέτρα που έχουν ληφθεί δυνάμει του άρθρου 7 παράγραφος 3;  (Ναι/Όχι) ii) Αν η απάντηση στο σημείο i) ανωτέρω είναι "όχι", παρακαλείσθε να την αιτιολογήσετε.  2. α) Έχουν παρασχεθεί στην Επιτροπή λεπτομέρειες για οποιαδήποτε μέτρα των οποίων έχει προγραμματισθεί η λήψη σύμφωνα με το άρθρο 3 παράγραφος 1;  (Ναι/Όχι) β) Εάν η απάντηση στο στοιχείο α) ανωτέρω είναι "όχι", παρακαλείσθε να την αιτιολογήσετε.  3. α) Έχουν ληφθεί μέτρα για την εκπλήρωση της υποχρέωσης που απορρέει από το άρθρο 5 παράγραφος 1 περί δημιουργίας ολοκληρωμένου και προσήκοντος δικτύου εγκαταστάσεων διάθεσης ;  (Ναι/Όχι) β) Εάν η απάντηση στο στοιχείο α) ανωτέρω είναι "ναι", παρακαλείσθε να την αιτιολογήσετε.  γ) Παρακαλείσθε να παράσχετε λεπτομερείς πληροφορίες όσον αφορά την κλίμακα και τη μορφή οποιασδήποτε συνεργασίας με άλλα κράτη μέλη όσον αφορά την ικανοποίηση της υποχρέωσης του άρθρου 5 παράγραφος 1.  δ) Ποιος βαθμός αυτάρκειας διαχείρισης αποβλήτων επιτεύχθηκε στο κράτος μέλος. Παρακαλείσθε να διαθέσετε απάντηση με πραγματικά ή αξιολογημένα δεδομένα για τα απόβλητα που έχουν παραχθεί και διατεθεί στο κράτος μέλος σε σχέση με το συνολικό ποσό  αποβλήτων που έχει παραχθεί στο κράτος μέλος και που απαιτεί διάθεση.  4. Σύμφωνα με το άρθρο 7 παράγραφος 1, παρακαλείσθε να παράσχετε τις ακόλουθες λεπτομερείς πληροφορίες εάν είναι διαθέσιμες διευκρινίζοντας εάν οιοδήποτε από τα κάτωθι αριθμητικά στοιχεία παρέχεται καθ' υπολογισμό:5. α) Έχουν εγκριθεί γενικοί κανόνες  για εξαιρέσεις σύμφωνα με το άρθρο 11;  (Ναι/Όχι) β) Εάν η απάντηση στο στοιχείο α) ανωτέρω είναι "ναι", αλλά η Επιτροπή δεν έχει δεόντως ενημερωθεί για τους εγκριθέντες γενικούς κανόνες, παρακαλείσθε να την αιτιολογήσετε.  6. α) Απαιτείται από τους φορείς ή τις αντίστοιχες επιχειρίσεις που αναφέρονται στα άρθρα 9 και 10 να παράσχουν πληροφορίες σύμφωνα με το άρθρο 14, σε τυποποιημένη μορφή;  (Ναι/Όχι) Εάν η απάντηση είναι "ναι", παρακαλείσθε να δώσετε λεπτομέρειες.  β) Έχουν οι παραγωγοί την υποχρέωση να συμμορφούνται προς το άρθρο 14;  (Ναι/Όχι) Εάν η απάντηση είναι "ναι", παρακαλείσθε να δώσετε λεπτομέρειες.  Εφαρμογή της οδηγίας 91/692/ΕΟΚ για την τυποποίηση και τον εξορθολογισμό των εκθέσεων που αφορούν την εφαρμογή ορισμένων οδηγιών για το περιβάλλον ΕΡΩΤΗΜΑΤΟΛΟΓΙΟ για την κατάρτιση εκθέσεως των κρατών μελών όσον αφορά τη μεταφορά και την εφαρμογή της οδηγίας 86/278/ΕΟΚ σχετικά με την προστασία του περιβάλλοντος, και ιδίως του εδάφους κατά τη χρησιμοποίηση της ιλύος καθαρισμού λυμάτων στη γεωργία, όπως  τροποποιήθηκε τελευταία από την οδηγία 91/692/ΕΟΚ (7) Δεν χρειάζεται να επαναληφθούν πληροφορίες που έχουν ήδη παρασχεθεί.   Ι. ΜΕΤΑΦΟΡΑ ΣΤΟ ΕΘΝΙΚΟ ΔΙΚΑΙΟ  1. α) Έχουν ανακοινωθεί στην Επιτροπή οι λεπτομέρειες των νόμων, κανονισμών και διοικητικών διατάξεων που έχουν τεθεί σε εφαρμογή για τη συμμόρφωση προς την οδηγία;  (Ναι/Όχι) β) Εάν η απάντηση στο στοιχείο α) ανωτέρω είναι "όχι", αναφέρατε τους λόγους.  2. α) Σε περίπτωση που έχουν θεσπιστεί εθνικά μέτρα, σύμφωνα με το άρθρο 5, για την απαγόρευση της χρήσεως ιλύος καθαρισμού στο έδαφος, όπου η συγκέντρωση στο έδαφος σε ένα ή περισσότερα βαρέα μέταλλα υπερβαίνει τις εφαρμοστέες οριακές τιμές που έχουν  καθοριστεί, έχουν κοινοποιηθεί στην Επιτροπή τα εν λόγω μέτρα;  (Ναι/Όχι) β) Εάν η απάντηση στο στοιχείο α) ανωτέρω είναι "όχι", αναφέρατε τους λόγους.  γ) Εάν έχουν θεσπιστεί εθνικές διατάξεις αυστηρότερες από αυτές που προβλέπει η οδηγία, κοινοποιήθηκαν οι διατάξεις αυτές στην Επιτροπή, σύμφωνα με το άρθρο 12;  (Ναι/Όχι) δ) Εάν η απάντηση στο στοιχείο γ) ανωτέρω είναι "όχι", αναφέρατε τους λόγους.   II. ΕΦΑΡΜΟΓΗ ΤΗΣ ΟΔΗΓΙΑΣ  1. Αναφέρετε τις ειδικές συνθήκες που κρίνονται αναγκαίες για να εξασφαλιστεί η προστασία της ανθρώπινης υγείας και του περιβάλλοντος σύμφωνα με το άρθρο 3 παράγραφος 2 πρώτο εδάφιο, όταν χρησιμοποιούνται στη γεωργία κατάλοιπα  σηπτικών βόθρων και άλλων συναφών εγκαταστάσεων για την επεξεργασία των λυμάτων.  2. α) Όσον αφορά το άρθρο 5, συμπληρώστε τον κατωτέρω πίνακα, διευκρινίζοντας εάν κάποιες πληροφορίες αποτελούν εκτίμηση:β) Εάν το κράτος μέλος επέλεξε την περίπτωση του άρθρου 5 παράγραφος 2 στοιχείο α), να αναφερθεί η μέγιστη ποσότητα ιλύος που μπορεί  να χρησιμοποιηθεί στο έδαφος ανά μονάδα επιφανείας και κατ' έτος (σε τόνους ξηράς ύλης ανά εκτάριο και κατ' έτος).  γ) Εάν, δυνάμει του παραρτήματος I A σημείωση 1 στο κάτω μέρος της σελίδας, έχουν επιτραπεί λιγότερο αυστηρές οριακές τιμές για τη συγκέντρωση βαρέων μετάλλων στο έδαφος, παρακαλείστε να συμπληρώσετε τον κατωτέρω πίνακα, διευκρινίζοντας εάν κάποιες  πληροφορίες αποτελούν εκτίμηση.δ) Εάν, δυνάμει του παραρτήματος Ι Α σημείωση 2 στο κάτω μέρος της σελίδας, έχουν επιτραπεί λιγότερο αυστηρές οριακές τιμές για τη συγκέντρωση βαρέων μετάλλων στο έδαφος, παρακαλείστε να συμπληρώσετε τον κατωτέρω πίνακα (η  απάντηση στις πρώτες στήλες είναι προαιρετική).ε) Εάν, δυνάμει του παραρτήματος Ι Γ σημείωση 1 στο κάτω μέρος της σελίδας, έχουν επιτραπεί λιγότερο αυστηρές οριακές τιμές για τη συγκέντρωση βαρέων μετάλλων στο έδαφος, παρακαλείστε να συμπληρώσετε τον  κατωτέρω πίνακα, διευκρινίζοντας εάν κάποιες πληροφορίες αποτελούν εκτίμηση.3. α) Όσον αφορά το άρθρο 6, αναφέρατε εν συντομία τις τεχνολογίες καθαρισμού που χρησιμοποιούνται για την επεξεργασία της ιλύος.  β) Έχουν καθοριστεί κανόνες για να διενεργούνται οι αναλύσεις συχνότερα από ό,τι προβλέπει το άρθρο ΙΙ A παράγραφος 1;  (Ναι/Όχι) γ) Εάν η απάντηση στο στοιχείο β) ανωτέρω είναι "ναι", διευκρινίστε περαιτέρω.  δ) Καθορίστηκαν προϋποθέσεις που διέπουν τη χορήγηση αδειών για την μη επεξεργασμένη ιλύ που εκχέεται ή παραχώνεται στο έδαφος (άρθρο 6 στοιχείο α)];  (Ναι/Όχι) ε) Εάν η απάντηση στο στοιχείο δ) ανωτέρω είναι "ναι", διευκρινίστε περαιτέρω.  4. Όσον αφορά το άρθρο 7, αναφέρετε, κατά περίπτωση, τη διάρκεια της περιόδου κατά την οποία απαγορεύεται η χρήση ιλύος σε λειμώνες πριν από τη βοσκή και τις εκτάσεις καλλιέργειας ζωοτροφών, πριν από τη συγκομιδή.  5. α) Έχουν επιτραπεί σε εθνικό επίπεδο μειωμένες οριακές τιμές ή, κατά περίπτωση, άλλα μέτρα, όταν το pH του εδάφους είναι μικρότερο του 6, όπως προβλέπει το άρθρο 8;  (Ναι/Όχι) β) Εάν η απάντηση στο στοιχείο α) ανωτέρω είναι "ναι", παρακαλείστε να συμπληρώσετε τον παρακάτω πίνακα:6. α) Αναφέρετε, κατά περίπτωση, τους τύπους αναλύσεων που πραγματοποιούνται δυνάμει του άρθρου 9 σε εδαφικές παραμέτρους σύμφωνα με τις ενδείξεις  του παραρτήματος II B σημείο 1, πλην αυτών που αναφέρονται στο παράρτημα II B σημείο 3 (pH και βαρέα μέταλλα).  β) Αναφέρετε την ελάχιστη συχνότητα αναλύσεων του εδάφους (παράρτημα II B σημείο 2).  7. Με βάση τα στοιχεία που περιλαμβάνονται στα βιβλία που αναφέρονται στο άρθρο 10 συμπληρώστε τους ακόλουθους πίνακες, αναφέροντας εάν κάποια πληροφορία αποτελεί εκτίμηση.8. Αναφέρετε τον αριθμό περιπτώσεων που χορηγήθηκαν εξαιρέσεις κατά την έννοια  του άρθρου 11.   (1) ΕΕ αριθ. L 194 της 25. 7. 1975, σ. 23.  (2) ΕΕ αριθ. L 377 της 31. 12. 1991, σ. 48.  (3) ΕΕ αριθ. L 194 της 25. 7. 1975, σ. 47.  (4) ΕΕ αριθ. L 181 της 4. 7. 1986, σ. 6.  (5) ΕΕ αριθ. L 377 της 31. 12. 1991, σ. 48.  (6) ΕΕ αριθ. L 377 της 31. 12. 1991. σ.. 48.  (7) ΕΕ αριθ. L 377 της 31. 12. 1991. σ.. 48.